**ZMLUVA O DIELO č. 5/200/12/2022/LSR**

uzatvorená podľa § 536 a nasl., Zákona č. 513/1991 Zb. z.

––––––––––––––––––––––––––––––––––––––––––––––––––––––––––––––––––––––––––––––––

**Čl. I - Zmluvné strany**

1. Objednávateľ: **Lesy Slovenskej republiky, štátny podnik**

 **Organizačná zložka OZ Tatry**

Juraja Martinku 110/6, 033 11 Liptovský Hrádok

 Zapísaný v Obchodnom registri Obchodného súdu Banská Bystrica,

 oddiel: Pš, vložka č. 155/S

Zastúpený: Ing. Lucia Miňová, PhD.- poverená riadením OZ

Project manager Ing. František Brontvaj, technik LS

IČO: 36038351

DIČ: 2020087982

IČ DPH: SK2020087982

Bankové spojenie: VÚB, a.s.,

Číslo účtu: IBAN: SK80 0200 0000 0013 6698 2453

2. Zhotoviteľ: **xxx**

 xx

 xx

Druh podnikania: xxx

IČO: xxx

DIČ: xxx

IČ DPH: xxx

Bankové spojenie: xxx

 Číslo účtu: xxxx

**Čl. II - Predmet zmluvy**

* 1. Zhotoviteľ sa zaväzuje, že za podmienok dojednaných v tejto zmluve pre objednávateľa vypracuje v šiestich vyhotoveniach /papierových sadách/ a 1 x na CD projektovú dokumentáciu (*úplná PD aj v elektronickej forme, výkresová a popisná časť vo formáte PDF, výkaz výmer a rozpočet vo formáte MS Excel,* *technická správa v MS Word*) pre stavebné konanie a  realizáciu stavby, vrátane meračských prác diela **Lesná cesta Riečka - novostavba**. Súčasťou projektovej dokumentácie bude stavebno-technické riešenie, statické posúdenie, projekt technologickej časti . V sade č. 1, 2 a 3 bude položkový rozpočet a v sadách č. 4, 5, 6 bude doložený výkaz výmer.
	2. Objednávateľ sa zaväzuje, že dokončené projektové práce prevezme a zaplatí za ich zhotovenie dohodnutú cenu podľa čl. III. tejto zmluvy a poskytne zhotoviteľovi dojednané spolupôsobenie.
	3. Zhotoviteľ sa zaväzuje, že predmet zmluvy nebude obsahovať žiadne vady, ktorým sa dalo pri vynaložení potrebnej odbornej starostlivosti zhotoviteľa predísť. Zhotoviteľ je z tohto dôvodu na základe vlastného rozhodnutia podľa potreby povinný vykonať všetky potrebné merania, zriadiť kontrolné sondy, vykonať potrebné rozbory atď. a to tak, aby vykonaný predmet zmluvy podľa ods. 2.1 tohto článku vychádzal z náležite zisteného skutočného stavu veci.
	4. V prípade, ak na základe opomenutia povinnosti zhotoviteľa podľa ods. 2.3. tohto článku vzniknú objednávateľovi pri samotnej realizácii stavby ďalšie v projekte nepredvídané náklady na jej realizáciu (t.j. stavebné dielo nie je najmä možné zhotoviť podľa projektovej dokumentácie v zmysle tejto zmluvy), ktoré sa pri spracovaní predmetu tejto zmluvy mohli a mali zhotoviteľom predpokladať, tak vzniká objednávateľovi právo na náhradu týchto nákladov (škody) voči zhotoviteľovi, pričom zhotoviteľ je ich povinný uhradiť do 15 dní odo dňa ich písomného uplatnenia. Nárok objednávateľ podľa článku VIII tejto zmluvy nie je týmto dotknutý.

**Čl. III - Cena predmetu plnenia a platobné podmienky**

3.1 Cena za dielo zhotovenia predmetu zmluvy v  rozsahu čl. II. je stanovená dohodou strán v zmysle zákona č. 18/1996 Z. z. o cenách ako cena pevná, úplná a záväzná, pričom je doložená cenovou ponukou, ktorá je neoddeliteľnou súčasťou tejto zmluvy. Prípadné práce naviac budú ocenené osobitne a vypracuje sa k nim dodatok ku ZoD.

Cena predmetu zmluvy podľa bodu 2.1. tejto zmluvy predstavuje **xxx- €** bez DPH**,**

Slovom: **xxx € bez DPH**.

3.2 Podkladom pre úhradu ceny dodávky bude faktúra vystavená zhotoviteľom po dodaní predmetu plnenia. Faktúra sa považuje za doručenú objednávateľovi ak bola doručená ako doporučená zásielka, alebo bola osobne prevzatá Project Managerom. Lehota splatnosti je 14kalendárnych dní od doručenia faktúry objednávateľovi za predpokladu, že ju objednávateľ schváli.

3.3 Objednávateľ neposkytuje zhotoviteľovi žiadne zálohové platby.

3.4 Faktúra musí obsahovať náležitosti podľa § 71 Zák. č. 222/2004 Z. z.

**Čl. IV – Čas plnenia**

4.1 Zhotoviteľ sa zaväzuje, že vypracuje a odovzdá objednávateľovi projekt pre stavebné povolenie a realizáciu stavby najneskôr do **30.11.2022.**

**Čl. V- Miesto plnenia záväzkov**

* 1. Miestom plnenia záväzku je sídlo objednávateľa: Lesy Slovenskej republiky, štátny podnik organizačná zložka OZ Tatry, Juraja Martinku 110/6, 033 11 Liptovský Hrádok.
	2. O odovzdávaní diela bude spísaný preberací protokol.

**Čl. VI - Zodpovednosť za vady**

* 1. Zhotoviteľ zodpovedá za to, že predmet tejto zmluvy je zhotovený podľa tejto zmluvy a že po dobu stanovenú (záručná doba) bude mať vlastnosti dojednané v tejto zmluve.
	2. Zhotoviteľ zodpovedá za vady, ktoré má projekt v čase ich odovzdania objednávateľovi.
	3. Zhotoviteľ nezodpovedá za vady, ktoré boli spôsobené použitím nesprávnych podkladov prevzatých od objednávateľa, ak zhotoviteľ na to písomne upozornil objednávateľa a ten na ich použití trval.
	4. Záručná doba je 24 mesiacov a začína plynúť odo dňa odovzdania predmetu tejto zmluvy objednávateľovi podľa článku IV.
	5. V prípade vád v projektovej dokumentácií je zhotoviteľ povinný ich bezplatne odstrániť bez zbytočného odkladu.

**Čl. VII – Spolupôsobenie a podklady objednávateľa**

7.1 Spolupôsobenie bude spočívať v umožnení vstupu na **Lesnú správu Zákamenné** na potrebný čas meračských prác podľa harmonogramu dohodnutého medzi zhotoviteľom a objednávateľom.

7.2. Objednávateľ poskytne zhotoviteľovi bezodplatne všetky podklady, ktoré ma k dispozícii a súvisia s už realizovanými stavebnými prácami na dotknutých objektoch.

**Čl. VIII - Sankcie**

8.1 Zmluvná pokuta za omeškanie zhotoviteľa s odovzdaním diela (Čl. IV) je zníženie ceny diela o 0,5 % z ceny diela za každý deň omeškania.

8.2 V prípade, ak odstúpi objednávateľ v zmysle Čl. X ods. 10.4 od tejto zmluvy z dôvodu jej porušenia na strane zhotoviteľa, tak si môže objednávateľ uplatniť zmluvnú pokutu vo výške 1.000,- EUR.

8.3 Pri omeškaní objednávateľa s úhradou faktúry je zhotoviteľ oprávnený účtovať úrok z omeškania v zmysle príslušných ustanovení Obchodného zákonníka.

8.4 Zmluvná pokuta v zmysle tohto článku je splatná do 5 dní odo dňa jej písomného uplatnenia zo strany objednávateľa, pričom ju možno aj kumulovať. Nárok na náhradu škody prevyšujúci výšku dohodnutej zmluvnej pokuty nie je týmto dotknutý.

**Čl. IX – Vlastníctvo**

* 1. Veci určené na vykonanie diela , ktoré sú vlastníctvom objednávateľa a tento ich poskytol zhotoviteľovi sa najneskôr v deň odovzdania diela vrátia objednávateľovi.
	2. Vlastnícke právo k dielu nadobúda objednávateľ jeho riadnym odovzdaním (Čl. IV).

**Čl. X – Záverečné a ostatné ustanovenia**

* 1. Objednávateľ je oprávnený použiť dielo – predmet zmluvy výlučne iba pre účely vyplývajúce z tejto zmluvy. Jeho iné využitie, najmä prípadné prenechanie na využívanie tretím osobám je podmienené výslovným súhlasom zhotoviteľa.
	2. V prípade, ak je počas platnosti tejto zmluvy dodávateľ evidovaný na Zozname platiteľov DPH, u ktorého nastali dôvody na zrušenie jeho registrácie v zmysle § 81 ods. 4 písm. b) druhého bodu zákona č. 222/2004 Z. z. o dani z pridanej hodnoty v znení neskorších predpisov, tak sa menia a dopĺňajú doteraz dohodnuté platobné podmienky z tejto zmluvy nasledovne:
	3. LESY Slovenskej republiky, š.p. zadržia čiastku 20 % z každej fakturovanej sumy bez DPH ako zábezpeku do doby preukázania zaplatenia dane uvedenej na predmetnej faktúre zo strany dodávateľa v súlade so zákonom č. 222/2004 Z. z. o dani z pridanej hodnoty v znení neskorších predpisov. Zábezpeka zaniká ku dňu preukázania zaplatenia dane z predmetnej faktúry LESOM Slovenskej republiky, š. p. dodávateľom. LESY Slovenskej republiky, š. p. sú povinné vykonať úhradu zábezpeky dodávateľovi z predmetnej faktúry do 30 dní odo dňa preukázania zaplatenia dane dodávateľom.
	4. Zmluvné strany sa zároveň výslovne dohodli, že účinky zmeny platobných podmienok tejto zmluvy v zmysle tohto článku nastanú jednostranným úkonom LESOV Slovenskej republiky, š. p., a to vznikom prvej zábezpeky v zmysle ods. 10.2 tohto článku.
	5. Východiskové podklady a spracované matrice zostávajú v archíve zhotoviteľa. Na požiadanie zhotoviteľa, ak zariadenie investorských záležitostí bude vyžadovať konanie v mene objednávateľa, je objednávateľ povinný vystaviť zhotoviteľovi včas písomné splnomocnenie.
	6. Túto zmluvu je možné meniť iba písomnými dodatkami podpísanými štatutárnymi zástupcami zmluvných strán. Prevod a postúpenie zmluvy zo strany zhotoviteľa je možný len s predchádzajúcim písomným súhlasom objednávateľa.
	7. Od tejto zmluvy môže ktorákoľvek zo zmluvných strán odstúpiť v súlade s § 344 a nasl. Obchodného zákonníka. Za podstatné porušenie zmluvy zo strany zhotoviteľa sa považuje najmä jeho omeškanie s riadnym a včasným odovzdaním diela a tiež strata oprávnenia na výkon činnosti v zmysle predmetu zmluvy. Účinky odstúpenia nastávajú dňom jeho doručenia druhej zmluvnej strane.
	8. Ostatné práva a povinnosti zmluvných strán touto zmluvou neupravené sa budú riadiť príslušnými ustanoveniami Obchodného zákonníka v platnom znení.
	9. Doručovanie: zásielka sa považuje za doručenú aj v prípade, ak sa posiela adresátovi doporučene prostredníctvom pošty a vráti sa ako neprevzatá odosielateľovi. Za deň doručenia sa považuje deň nasledujúci po dni vrátenia neprevzatej zásielky odosielateľovi.
	10. Táto zmluva je vyhotovená v štyroch rovnopisoch, z ktorých obe zmluvné strany obdržia po dva rovnopisy.
	11. Zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia v zmysle § 47a Občianskeho zákonníka.

V Lipt. Hrádku, dňa: ................. V ........................., dňa: ..................

Objednávateľ: Zhotoviteľ:

 **\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

 **Ing. Lucia Miňová, PhD. xxxx**

Poverená riadením OZ konateľ